cyanic-selkie/wikianc huggingface dataset:
Nabta Playa
Tidlig historie
Selv dagens vestlige ørken er fullstendig tørr og ikke egnet for mennesker, var det ikke tilfelle i oldtiden. Det er gode bevis på at det var flere fuktige perioder i fortiden da det kunne være opp til 500 mm med nedbør i året. Den siste fuktige perioden var i den siste mellomistiden og tidlig i siste istid som strakte seg mellom 130 000 og 70 000 år siden. I løpet av denne tiden var dette området en savanne og kunne fø på tallrike ville dyrearter som blant annet en utdødd bøffel og store sjiraffer, en rekke antiloper og gaseller. Fra begynnelsen av 9000 f.Kr. fikk denne regionen i den nubiske ørken mer regn, noe som dannet en innsjø. Tidlige mennesker kan ha blitt tiltrukket til denne regionen grunnet at var tilgang på vann.
Arkeologiske funn kan indikere på at menneskelig tilstedeværelse i regionen begynte en gang mellom 9000 og 7000 f.Kr. Det har blitt antydet at folk i denne regionen drev tidlig husdyrhold, kanskje kombinert med en jeger- og samlertilværelse. Samtidig er det funnet levninger krøtter som synes ikke å ha vært domestisert. Folket på denne tiden samlet villsorghum (eller durra), en gammel kulturplante av gressfamilien. De produserte også keramikk som var dekorert av komplisert malte mønster som tilhørte en generell steingodstradisjon som er assosiert med de sørlige delene av Sahara, som mesolittiske funnsteder i Khartoum i dagens Sudan.
Analyser av menneskelige levninger av arkeologen Fred Wendorf, basert på osteologiske data antyder en subsaharisk opprinnelse. Ved 6000-tallet f.Kr. var det meget store og godt organiserte bosetninger i området som var avhengige av dype brønner for sitt vannbehov. Hytter ble konstruert av rette rader. Ernæring ble inntatt av blant annet frukt, grønnsaker, hirse, sorghum, og rotfrukter. Noen senere på 6000-tallet f.Kr. ble det importert geiter og sauer, antagelig fra sørvestlige Asia.
André-Marie Ampère
André-Marie Ampère ble født inn i en velstående familie i byen Lyon, Frankrike, 20. januar 1775. Hans far var Jean-Jacques Ampère, en forretningsmann; hans mor var Jeanne Antoinette Desutières-Sarcey, den foreldreløse datter av en silke-kjøpmann. André-Maries foreldre hadde allerede en datter, Antoinette, født to år før André-Marie. Han fant en vanlig jobb som matematikklærer i 1799. I løpet av få år ble han utnevnt til professor i fysikk og kjemi ved École Centrale i Bourg-en-Bresse i 1802.
Han ble begravet på Cimetière de Montmartre.
Den norske batteridrevne bilfergen MF «Ampere» er oppkalt etter ham.
Buahaugen
Navnet kommer trolig av haugen der det var jakt- og fiskebuer.
I dag er det fortsatt aktiv seterdrift med kyr om sommeren på Buahaugen, og området preges ellers av fritidsboliger.
Fylkesvei 352
Fylkesvei 352 (Fv352) går mellom Stathelle og Langesund i Bamble.
Gjønavatnet
Gjønavatnet er en innsjø i Bjørnafjorden kommune i Hordaland (Vestland fylke).
Fylkesvei 352
Før 1. januar 2010 var veien riksvei, etter at regionsreformen trådte i kraft har den status som fylkesvei.
Temenis
Temenis er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.
Utseende
Middelsstore, ekstremt fargesterke sommerfugler. Oversiden er for det meste skarpt rosa-rød til oransje, ofte med metallisk blå felter, forvingens spiss er svart eller mørkbrun. Forvingens underside er brunoransje med brun spiss, bakvingens underside grå.
Levevis
Biblidinae er tropiske skogsinsekter. Larvene lever på planter i såpebærfamilien (Sapindaceae). Disse sommerfuglene finnes i regnskog og tåkeskog opptil 1600 meter over havet.
Utbredelse
Slekten finnes i Mellom- og Sør-Amerika, fra Mexico til det sørlige Brasil.
Tiriltungesmyger
Tiriltungesmyger (Erynnis tages) er en sommerfugl som hører til familien smygere (Hesperiidae). Denne brune arten blir lett forvekslet med en nattsvermer, for eksempel slåttefly-artene (familien nattfly, Noctuidae).
Utseende
En liten (vingespenn 24 – 28 mm) sommerfugl, grunnfargen mørk brun. Forvingen er mer eller mindre spraglete med hvitt og grått, noen ganger nesten ensfarget brun, men ikke helt. Den kan ikke forveksles med noen annen, norsk dagsommerfugl, men kan overfladisk ligne på enkelte nattfly.
Levevis
Tiriltungesmygeren flyr i lysninger i skogen og veikanter i mai – juni. Larven lever på tiriltunge (Lotus corniculatus) og andre planter i erteblomstfamilien (Fabaceae).
Polarsmyger
Polarsmyger (Pyrgus andromedae) er en sommerfugl som hører til familien smygere (Hesperiidae). I Norge forekommer den bare fra Hattfjelldal i Nordland og nordover. Den hører til slekten Pyrgus, der alle artene er mørke med hvite flekker.
Tiriltungesmyger
Utbredelse
Tiriltungesmygeren finnes i Europa og videre østover gjennom Nord-Asia til Kina. I Norge er den temmelig vanlig på Sørlandet og den sørlige delene av Østlandet. Lenger nord er den sjelden, men det finnes noen gode bestander i Gudbrandsdalen og på Vestlandet, nordligst i Tafjord i Møre og Romsdal.
Polarsmyger
Utseende
En middelsstor (vingespenn 24 – 28 mm) sommerfugl, forvingens overside brunsvart med markerte, hvite flekker, bakvingens overside med "utvisket" mønster, slik skiller den seg fra den lignende moltesmygeren (P. centaureae), som har markerte flekker også på bakvingen. På underisden er grunnfargen grønnlig og flekkene er markerte på begge vingepar. Den hvite flekken midt på bakvingens underside er noe forlenget mot vingeroten.
Mattias Høyem
Mattias Høyem (født 24. desember 1979) er en norsk TV- og dokumentarregissør. Han har utdannelse fra Westerdals School of Communication. Har jobbet i NRK fra 2014 - 2018.
Altervatn naturreservat
Altervatn naturreservat ligger i Dønna kommune i Nordland. Området ligger sørvest for Dønnes, nord på øya Dønna. Området er vernet for å bevare et viktig våtmarksområde med rike og produktive vann- og myrområder og et rikt og interessant fugleliv. Naturreservatet er på 2200 dekar, hvorav 650 dekar vannareal.
Lørenskog Ishockeyklubb
Lørenskog Ishockeyklubb (stiftet 1963) er en ishockeyklubb fra Lørenskog, som spiller sine hjemmekamper i Lørenskog Ishall.
Klubben har et elitelag som spiller i Fjordkraft-ligaen fra 2023, etter å ha spillet i 1. divisjon ishockey for herrer noen sesonger. Men har vært opp i eliteserien og ned i 1. divisjon opptil flere ganger, lengste gang Lørenskog fikk spilte i GET-ligaen var fra 2008 til 2018.
Historie
Lørenskog Ishockeyklubb ble stiftet 21. desember 1963 av en guttegjeng og fikk is utendørs på Rolvsrud stadion. Og Lørenskog har vært med siden starten i 1963. De gikk raskt oppover i systemet og i 2. divisjon i starten av 70-åra. I 1974 rykket de opp i 1. divisjon, men gikk på to påfølgende nedrykk etter det. De stabiliserte seg etter hvert i 2. divisjon og i 1988 fikk de endelig egen hall Lørenskog Ishall som den 18. ishallen i Norge, med en tilskuer kapasitet på 1350 sitte plasser og totalt 2450 plasser. Den ga ingen umiddelbar uttelling, men ved utvidelsen av Eliteserien i 1996 kom de opp på ny med Roy Johansen som trener. Det ble sluttspill på direkten hvor de røk ut med rekordsifre mot Storhamar Hockey og i de påfølgende sesongene forble de en puncheball og et heislag som kom og gikk litt. I 2002 sa de takk for seg, tilsynelatende for godt. Men så, med sterk økonomisk backing, Lørenskog vant 1. divisjon 2006/2007 og igjen i 2007/2008 og vant kvalifiseringen og rykket opp i 2008 og meldte seg på for alvor som et topplag.
Foran sesongen 2010–2011 meldte flere sentrale spillere fra Vålerenga Hockey overgang til Lørenskog, som Anders Fredriksen, Johnny Bruun, Kenneth Larsen, Tommy Lund, Jonas Olsson, Nicolai Bryhnisveen, Lars Erik Spets og Knut Henrik Spets. «Plakatkrangel» foran årets første duell mellom Vålerenga og Lørenskog hang VIF-sympatisører opp plakater med overskriften «Not Wanted» på alle spillerne som før denne sesongen flyttet fra Jordal Amfi til Lørenskog Ishall. «Skauen» som er supporterklubben til Lørenskog Ishockeyklubb svarte med det samme, og Jordal Amfi ble Nedklistret av plakater med noen lignede. Lørenskog slo ut Vålerenga kvartfinale. Det medførte at Vålerenga var ute av kvartfinalen i ishockey på første gang på 22 år.
Skauen
«Skauen» er en supporterklubb for Lørenskog Ishockeyklubb. Den ble stiftet i september 2009, og består nå av ca. 12 medlemmer i alder fra 8–13 år. Supporterklubben er uavhengig, men samarbeider med Lørenskog Ishockeyklubb.
Meritter
Norgesmester (0 ganger):
Tapende finalist (2 ganger):
Inge Ludvigsen
Inge Ludvigsen (født 10. mars 1965) er en norsk tidligere fotballspiller.
Inge er bror av mer kjente Per-Ove Ludvigsen og Ståle Ludvigsen som idag inngår i trenerteamet til Fyllingen.
Med unntak av et kort opphold i Start spilte han i Fyllingen frem til 1994 da han gikk til Brann. Han etablerte seg raskt også på Brann som en kvalitetsspiller i forsvaret. I 1995 havnet han imidlertid ute i kulden etter å ha opponert mot trener Hallvar Thoresen sammen med Frank Strandli og Trond Egil Soltvedt. Degraderingen til rekruttlaget var straffen. Den nye treneren Kjell Tennfjord fikk imidlertid bragt Ludvigsen og Strandli tilbake på A-laget igjen og klarte å få til en forsoning mellom styret og de to. Ludvigsen gjorde en sterk høstsesong for Brann-laget, men 95-sesongen ble likevel den siste han hadde som aktiv spiller i Brann. Hele 1996-sesongen var han borte grunnet skader, og han valgte etter det å legge opp.
Etter å ha lagt opp som spiller gikk Inge Ludvigsen i 2003 inn som trener for Fyllingen. I 2005 trakk han seg imidlertid midt i sesongen etter skuffende resultater i sesonginnledningen.
Logopedi
Logopedi (fra gresk logos – språk og pedes – barn) er et fag- og forskningsfelt som handler om utredning, terapi og kompensatoriske teknikker for vansker med kommunikasjon, spising og svelging. Siden 2002 er logopedi i Norge et studium på mastergradsnivå. En utøver innen fagfeltet kalles en logoped. Logopeder i Norge organiseres av Norsk logopedlag (NLL).
Klientgrupper
Logopedi kan være aktuelt for personer med stemmevansker, taleflytvansker (stamming, løpsk tale), språkvansker (inkludert lese- og skrivevansker), uttalevansker, og spise- og svelgevansker. Vanskene kan være medfødte, eller ha tilkommet på bakgrunn av sykdom eller skade som har oppstått i løpet av livet - såkalt erhvervede vansker.
Eksempler på tilstander som kan gi en eller flere vansker med behov for logopedi er for eksempel stemmeslitasje, cerebral parese, multippel sklerose, Huntingtons sykdom, demens, hjerneslag, hodeskader, spesifikke språkvansker, utviklingshemninger, strupehodekreft, hjernesvulst, strålebehandling mot hals eller hode, kjønnsskifteoperasjon, leppe-kjeve-ganespalte, Parkinsons sykdom, hodeskade, nakkeskade, dysfagi.
Logopeder spesialiserer seg gjerne enten på medfødte vansker (som regel hos barn) eller erhvervede vansker (som regel hos voksne), og ofte på ett eller flere spesifikke fagområder innenfor feltet.
Arbeidssteder
Flertallet av logopedene i Norge arbeider i skolesektoren, med utredning og oppfølging av barn med språk- og/eller talevansker. Logopeder er ansatt direkte ved skoler/spesialskoler og i kommunenes PP-tjenester. Logopeder i helsevesenet er som regel ansatt ved sykehus og rehabiliteringsinstitusjoner, og arbeider med utredning og oppfølging av barn eller voksne med kommunikasjons- spise- og svelgevansker som følge av sykdom eller skade. I tillegg finnes det logopeder som driver privat praksis innen ulike områder. Statped er nasjonalt kompetanseorgan innen logopedi, og bidrar med forskning og rådgivning innen fagfeltet.
Henvisning til logoped
En kan selvfølgelig oppsøke en privatpraktiserende logoped og betale for konsultasjonene selv. Men dersom en har behov for å få behandling dekket av det offentlige, foregår dette på litt ulik måte avhengig av hvilken befolkningsgruppe man tilhører:
Barn i grunnskolealder
Barn i grunnskolealder skal i prinsippet få gratis tilbud fra kommunen, gjennom skolen de går på, dersom de har vansker som gir behov for logopedi. Det skal foreligge en sakkyndig vurdering som synliggjør hvilke behov barnet har. Denne vurderingen utføres som regel av kommunens PP-tjeneste, og forespørsler rettes dit.
Barn i videregående skoles alder
Barn i videregående skoles alder har krav på tilbud fra fylkeskommunen på samme måte som barn i grunnskolen har krav på tilbud fra kommunen. Den fylkeskommunale PP-tjenesten utfører sakkyndig vurdering og fatter vedtak. Forespørsler rettes dit.
Voksne med medfødte vansker
Noen voksne har medfødte vansker som i prinsippet skulle ha blitt utredet og fulgt opp i skolen, men som av ulike grunner ikke ble det. Dette er vanligst blant de som vokste opp da det spesialpedagogiske systemet ennå ikke var godt utviklet, og blant innvandrere fra land der den spesialpedagogiske oppfølgingen er mangelfull. Disse kan ha rett til utredning og såkalt spesialopplæring på grunnskolens område, og kan kontakte voksenopplæringen i kommunen der de bor.
Voksne med erhvervede vansker
De fleste personer som har fått sykdommer og skader blir utredet på sykehus, der leger og logopeder kan være behjelpelige med vurdering og rekvisisjon av videre oppfølging. Dersom en ikke har blitt utredet bør en henvende seg til sin fastlege. Det er svært viktig at årsakene til eventuelle plager en opplever kartlegges grundig, og at underliggende sykdomstilstander behandles, for at riktige tiltak kan iverksettes og at terapien gir effekt.
Utdanning innen logopedi
Logopedi er en studieretning innenfor mastergradsstudiumet i spesialpedagogikk som tilbys ved Institutt for spesialpedagogikk ved Universitetet i Oslo, og et eget mastergradsstudium ved Psykologisk fakultet ved Universitetet i Bergen. Opptak ved Universitetet i Oslo forutsetter bachelorgrad i pedagogikk, spesialpedagogikk, førskolelærer- eller almenlærererutdanning. Opptak ved Universitetet i Bergen forutsetter bachelorgrad i pedagogikk, spesialpedagogikk, førskolelærer, helsefag, generell psykologi, eller lingvistikk og fonetikk. Faglig minstekrav i opptaksgrunnlaget er gjennomsnittskarakteren C eller bedre. Ved flere søkere enn plasser, blir søkerne rangert etter karakterene i opptaksgrunnlaget. Det har de siste årene vært stor kamp om plassene på logopedstudiet, innvilget gjennomsnittskarakter har derav ligget på B eller bedre.
Det finnes ingen autorisasjon for logopeder i Norge. En logoped kan imidlertid ikke være medlem av NLL dersom han eller hun ikke har en godkjent utdanning. Man kan derfor undersøke med NLL om en gitt logoped har utdanningen som kreves.
Logopeder i utlandet
Hvilke funksjoner en logoped forventes å utføre, hvilke metoder som brukes og hvilke krav til kvalifikasjoner som gjelder for logopeder varierer fra land til land. Det gjør også yrkestittelen. Ordet logopedi eller beslektede ord brukes i mange europeiske land, inkludert land med germanske eller latinske språk. Et unntak er fransk, der det heter orthophonie. I Storbritannia brukes helst begrepet Speech and Language Therapy, mens man i USA bruker Speech-Language Pathology.
Geofysikk
Geofysikk er læren om jordens fysikk. Den omfatter seismologi og fysiske aspekter ved jordens indre, vulkanologi og kjemiske aspekter ved jordens indre, oseanografi, meteorologi og atmosfærens fysikk, hydrologi og glasiologi, geomagnetisme og aeronomi. Efter at satellitt-teknologien ble tatt i bruk innen geodesi, er også geodesi blitt en viktig bidragsyter til geofysikken.
Geofysikken prøver å gi forklaring på det som skjer i jordens indre og ytre, slik som for eksempel vulkanutbrudd, jordskjelv, kontinentaldrift, klimaendringer. Man benytter også kunnskap innen geofysikk ved leting etter mineraler og petroleum.
Til det siste benyttes følgende teknikker:
I Norge, er geofysikerne organisert gjennom den Norsk Geofysisk Forening (NGF ) som ble stiftet i Geilo i 1917.
LIFO
LIFO kan vise til:
Skaupsjøen
Skaupsjøen er en innsjø i Nore og Uvdal kommune i Viken samt Eidfjord kommune i Vestland. Den ligger nord på Hardangervidda, rundt fem kilometer sør for riksvei 7. Sjøen har utløp mot øst gjennom elva Skaupa, som renner ned til Halnefjorden.
24. april
24. april er den 114. dagen i året, den 115. i skuddår. Det er 251 dager igjen av året.
Navnedag
Albert, Olaug, Olivia
Navnedagen er etter dominikanermunken Albertus Magnus, tysk filosof død 1280.
Fødsler
Se flere som er født 24. april i Kategori:Fødsler 24. april.
Dødsfall
Se flere som døde 24. april i Kategori:Dødsfall 24. april.
Fangedokumentet
Fangedokumentet er et dokument utarbeidet av palestinske fanger i israelsk fangenskap. Enkelte kommentatorer har fortolket teksten som en indirekte anerkjennelse av Israel, mens Hamas selv har presisert at dokumentet ikke nevner forholdet til Israel med et ord.
Dokumentet er en plan om å opprette en palestinsk stat på Vestbredden og Gaza. Planen anmoder også alle militante palestinere til å begrense angrepene mot områder okkupert av Israel under krigen i 1967. Avtalen har også et punkt om opprettelse av en palestinsk koalisjonsregjering.
27. juni 2006 meldte AP at både den palestinske regjeringen, ledet av Hamas, og den rivaliserende Fatah-bevegelsen, skal ha godkjent dokumentet. Avtalen skal være godkjent av alle palestinske grupperinger, med unntak av Islamsk hellig krig (Jihad).
Hovedpunktene i planen
Ikke oversatt ennå
Torpedo (pengeinnkrever)
Torpedo er en person som mot betaling utfører trusler, utpressing, voldshandlinger, sabotasje og i visse tilfeller mord. Begrepet knyttes gjerne til pengeinnkreving, der torpedoen benytter seg av trusler eller vold for å kreve inn utestående gjeld fra andre personer. Torpedoen opptrer på vegne av utlånere som ikke har klart å kreve inn pengene de lånte ut. En torpedo kjøper også ofte andres gjeld.
Flere torpedoer sper også på inntektene sine ved det de selv omtaler som bøtelegging. Bøtene kan grunngis med at personen som ilegges boten har kommet med ærekrenkelser eller andre påståtte overtredelser som torpedoen bruker som påskudd for å kreve penger som oppreisning. Personer som pekes ut for slik utpressing er gjerne velstående.
I forsøk på å bagatellisere sin kriminelle virksomhet velger torpedoer ofte å omtale seg selv med eufemismer som megler og problemløser.
Sisebut
Sisebut (latin: Sisebutus, spansk: Sisebuto; også Sisebuth, Sisebur, Sisebod eller Sigebut) (født ca. 565, død februar 621) var konge av vestgoterne, og hersker av det vestgotiske rike (Hispania og Septimania) fra 612 og til sin død. Han gjenerobret Den iberiske halvøy og under ham nådde det vestgotiske rike høyden av sin makt.
Liv og virke
Sisebut tok den vestgotiske kronen med makt etter hans forgjenger, Gundemar, døde en naturlig død i 612. Sisebut fortsatte krigen mot Østromerrikets siste utposter i den sørlige delen av Spania. Han erobret de byene langs kysten som det bysantinske riket kontrollerte, og i henhold til den frankiske Fredegars krønike, «raserte dem til grunnen. Drapene av romerne av hans menn fikk den fromme Sisebut til å utbryte: «Elendig er jeg! At mitt styre skulle vitnet slik enorm sløseri med menneskeblod!» Hans samvittighetsutbrudd fikk ham likevel ikke til å endre noe eller gi byene tilbake. Han hadde oppnådd det som var målet, gjenerobret hele Den iberiske halvøy fordrevet bysantinerne ut.
Sisebut styrket den vestgotiske kontrollen over baskerne (i den grad det var mulig) og kantabrere, etablerte vennskapelige forbindelser med det langobardiske kongerike i nordlige Spania, og styrket flåten som hadde blitt etablert av hans forgjenger Leovigild.
Sisebut ble kjent for sin inderlige fromhet for den kalkedonske kristendom, det vil sin den katolske, rettroende utøvelsen av religionen som han med fanatisk iver gikk inn for religiøs undertrykkelse: i 616 beordret han at alle jøder som nektet å konvertere til kristendommen skulle piskes. Han stiftet også andre antisemittiske lover som fordrev jøder fra riket. Han var nært assosiert med den lærde encyklopedist og biskop Isidor av Sevilla. Han er selv ansett å være forfatteren av et latinsk dikt om astronomi, Carmen de Luna eller Praefatio de Libro Rotarum, dedikert til en venn som er identifisert med Isidor.
Ekteskap og barn
Han giftet seg først med en hustru hvor navnet ikke er kjent. Med henne fikk han en datter, Theodora, født ca. 590, og som siden giftet seg med Suintila, og deretter med en søster av sin svigersønn Suintila, som var en illegitim datter av Reccared I og Floresinda. Med henne fikk han en sønn, Reccared II.
Ruby Ridge-beleiringen
Ruby Ridge-beleiringen fant sted i august 1992, og begynte da tjenestemenn fra U.S. Marshals Service skulle pågripe Randy Weaver etter at en føderal domstol hadde besluttet at han skulle fremstilles.
Ruby Ridge er et avsidesliggende fjellområde i delstaten Idaho i USA. I august 1992 ble navnet kjent etter en konfrontasjon mellom en familie boende i ei hytte der og amerikanske føderale myndigheter. Myndighetenes handlinger skulle senere bli hardt kritisert av både det amerikanske Senatet og andre.
Bakgrunn
Agenter fra ATF, det føderale byrået for alkohol, tobakk og skytevåpen, ønsket å infiltrere den rasistiske gruppen Aryan Nations som hadde tilhold ved nærliggende Hayden Lake. Det er omstridt om Randy Weaver, en lokal bonde, var en sympatisør, men han besøkte Aryan Nations' kirke ved flere anledninger. Han syntes å passe godt som føderal spion, men svarte nei da han ble tilnærmet og forespurt. I det som kanskje var et forsøk på å påtvinge et samarbeid, lurte ATF Weaver til å selge dem to avsagde hagler. Det er omdiskutert om det var ATF selv eller Weaver som sagde haglene under den forskriftsmessige lengden på 45,7 cm. Weaver møtte aldri i retten for å svare på tiltalen og det er dokumentert at innkallingen til retten var feildatert. Weavers hjem ble dermed satt under spaning av kamuflasjekledde U.S. Marshals uten at familien ante noen ting.
Episoden med U.S. Marshals
Den dramatiske episoden 21. august har et omdiskutert hendelsesforløp. Det begynte med at familien Weavers hunder merket de føderale agentene på eiendommen, enten det var fordi agentene prøvde ut hvor langt de kunne gå i å provosere hundene eller fordi hundene tilfeldigvis dukket over agentene under jakt. Randy Weaver, den 14 år gamle sønnen hans Sam Weaver og venn og gjest Kevin Harris løp bevæpnet ut i skogen, antageligvis i den tro at hundene markerte et jaktbytte. En av hundene kom nær en av agentene, som skjøt og drepte hunden. Sam Weaver så dette og fyrte av ett skudd mot agenten før han snudde og flyktet. I den følgende ildgivning fra U.S. Marshals ble Sam skutt og skadet, og idet han prøvde å ta seg tilbake til hytta fikk han fatale treff i ryggen. Kevin Harris, som hadde sett hunden og Sam dø, skjøt tilbake og drepte angivelig én agent. Det er omdiskutert om agenten kan ha blitt truffet av sine partneres ildgivning. Kevin Harris ble frikjent for det angivelige drapet på agenten.
Beleiringen
22. august var FBIs elite Hostage Rescue Team på plass under ledelse av Richard Rogers, og litt før klokken fem på ettermiddagen var Weavers hytte omringet av skarpskyttere. Skarpskytterne fikk denne dagen en ny stående ordre enn de var vant til: De «kunne og burde» skyte enhver bevæpnet voksen person som befant seg utenfor hytteveggene. Ifølge en senere rapport fra Justisdepartementet ble denne ordren oppsummert av et Denver SWAT team-medlem som: «hvis du ser dem, skyt dem». Innen én time etter at skarpskytterne var på plass, var alle voksne i hytta enten døde eller hardt skadet.
HRT-kommandør Rogers dro like før klokken seks i et helikopter opp til den avsidesliggende hytta for å se området selv. I det som enten må være et kynisk spill for å lure de mistenkte ut eller en fatalt dårlig idé, kom helikopteret inn rett over hytta. Randy Weaver, hans kone Vicky, deres 14-årige datter Sara og Kevin Harris løp ut med våpen i hendene. HRT-skarpskytter Lon Horiuchi skjøt Randy i ryggen. Hele familien snudde rundt og løp inn i hytta igjen. Agent Horiuchi avfyrte på nytt; skuddet gikk inn gjennom et vindu i hyttedøra og traff denne gangen Vicky, som nå holdt en baby i armene, dødbringende i hodet. Skuddet fortsatte deretter inn i brystet til Kevin Harris.
Beleiringen fortsatte deretter i ti dager der Randy Weaver, hans tre overlevende barn og Kevin Harris var omringet av flere hundre føderale agenter og politifolk. Flokker av sinte demonstranter møtte opp for å vise avsky mot myndighetenes åpenbart hardhendte taktikk. Randy Weavers gamle troppssjef fra Vietnamkrigen ble kalt inn for å fungere som forhandler mellom Weaver og myndighetene, og tilslutt valgte Weaver og Harris å overgi seg.
Etterspill
Ved rettssaken i 1993 møtte Randy Weaver tiltalepunkter som strakk seg fra de opprinnelige våpenforseelsene til drap. Weaver ble erkjent å ha handlet i nødverge, og ble frikjent på alle punkter utenom å ha unnlatt å møte i den opprinnelige rettsforhandlingen. Han fikk avskrevet allerede sonet tid og satt tre måneder i fengsel. Kevin Harris ble frikjent på alle punkter. Under rettssaken ble FBI hardt kritisert av dommeren for å ha holdt unna frikjennende bevis.
Rapporten fra Justisdepartementet anbefalte straffeforfølging av Richard Rogers, Lon Horiuchi og andre føderale agenter. Ingenting skjedde, og både Rogers og Horiuchi jobbet videre i sine stillinger i HRT. Begge to skulle senere frem i rampelyset igjen i Waco-episoden.
Familien Weaver ble tilkjent 3,1 millioner dollar i erstatning.
Senatet holdt høringer om saken i 1995, og endte med å kritisere FBI og andre føderale etater. Blant annet ble det konkludert med at ordren om å «kunne og burde» skyte mål, uten å vurdere den subjektive trusselen målet utgjorde, var i strid med den amerikanske grunnloven.
Jurafjellene
Fjellene blir kontinuerlig deformert på grunn av Alpene som presser seg nordover. Fjellene har gitt navn til tidsperioden jura, som er tiden da berggrunnen i området ble dannet.
Den høyeste toppen i Jurafjellene er Crêt de la Neige, som måler 1 720 moh. og ligger på den franske siden av grensen. Sju menn omkom da de prøvde å klatre disse fjellene i 1940.
Kjendis
En kjendis er en levende person som er allment kjent i samfunnet, særlig på grunn av omfattende omtale eller synlighet i massemedier som TV, aviser og internett. Det er ofte personer som nevnes i nyhetene og som får oppmerksomhet både for virksomheten og privatlivet. Det kan være populære artister og andre innen underholdning og kultur, men også sportsutøvere og ulike samfunnsaktører som svært mange vet hvem er. Betegnelsen brukes sjeldnere om kjente politikere og kongelige personer. En «superkjendis» eller «verdenskjendis» kan være en superstjerne som er berømt internasjonalt. En «a-kjendis» tilhører kjendiseliten, mens en «b-kjendis» og «c-kjendis» er henholdsvis halvkjent og noe kjent i offentligheten.
Jørgen Friis
Jørgen Friis (fødselsår ukjent, død 1616 i Skørping) var en dansk adelsmann og norsk riksstattholder.
Kjendis
Kallenavnet kommer fra svensk kändis, et slangord som ble dannet av adjektivet känd, «kjent», på 1960-tallet.
Etymologi
«Kjendis» er et nyord som ble skapt i formen kändis i det svenske fjernsynsprogrammet «Skäggen» i 1963. Det svenske ordet (med typisk stockholmsk ordslutt -is) ble deretter lånt i formen kjendis i norsk, der det første gang ble brukt i 1968.
Jørgen Friis
Han tilhørte en gammel dansk høyadelsslekt. Ettersom hans første (av tre) ekteskap ble inngått i 1573 kan man anta at han var født ca. 1550-1553. Hans karriere begynte i 1576 da han ledsaget kongen ved felttoget i Mecklenburg. Fra 1578 var han hoffjunker, deretter hadde han ulike len i Danmark før han i 1595 ble landsdommer i Nord-Jylland. Fra 1596 var han medlem av riksrådet.
MF «Aurland»
MF «Aurland» er en bilferge bygget i 1977 for Fylkesbaatane i Sogn og Fjordane (senere Fjord1 Fylkesbaatane). Fergen går nå i rutefart på strekningen Askvoll–Gjervik–Fure.
Kjendis
Historikk
Selv om det har vært en mengde berømtheter i offentligheten opp gjennom historien, særlig etter at aviser og andre trykte massemedier for alvor kom på 1700- og 1800-tallet, blir kjendisfenomenet gjerne knyttet til den personorienterte massekulturen på 1900-tallet.
Jørgen Friis
Han ble i 1601 stattholder i Norge og lensherre til Akershus. Hans viktigste innsats som stattholder var arbeidet med å samle og redigere Christian IVs Norske Lov, som ble trykt i 1604 og trådte i kraft i 1605.
MF «Aurland»
«Aurland» ble bygget av Løland Verft i Leirvik i Sogn, som byggenummer 40.
Kjendis
I Norge
Mange regner Rolf Kirkvaag som en av Norges første rikskjendiser i moderne forstand. Han ble landskjent som programleder i flere populære radioprogrammer på 1950-tallet og ble mye omtalt blant annet i ukebladene.
Høsten 2007 ble «Norsk Kjendisleksikon» utgitt. Boken inneholder 750 navn fra norsk kulturliv og underholdning, medier, politikk og næringsliv, hvorav følgende 57 ble klassifisert som norske A-kjendiser i 2007:
Kjendisjournalistikk
I takt med veksten i underholdningsindustrien i den moderne verden, har behovet for kjendiser og kjendisstoff økt. Kjendisfenomenet og -journalistikken har dermed blitt en stadig viktigere del av mediehverdagen, og kjendishysteriet er i dag en karakteristisk del ved vår tids informasjonssamfunn og globale kultur. Kjendisomtale foregår særlig i tabloidpressen, enten det er ukepresse, løssalgsaviser, kommersielle fjernsynskanaler eller nettsteder. Ofte er det nyhetssaker om kjendisenes privatliv, gjerne formidlet i en lett sensasjons- og skandalepreget form. De ulike mediene kommenterer dessuten gjerne hverandres saker, for eksempel ved at ukebladene skriver om personer som har vært på TV. Kjendisene og journalistene er også helt avhengige av hverandre. Mange artister, forfattere og andre bruker mediene bevisst for å få redaksjonell omtale av seg selv, klatre oppover i kjendishierarkiet og få gratisreklame for sine underholdningsprodukter, mens mediene på sin side får tilgang til svært populært stoff som blir solgt i stort omfang til et nysgjerrig publikum. Dette kan i neste omgang gi mediebedriftene gode inntekter fra salg av reklame- og annonseplass.
Kjendisindustrien er med andre ord en viktig del av pressemakten, men også trykkefriheten, selv om eliten i samfunnet ofte er kritisk til den.
I Norge er kjendisjournalistikken særlig utbredt i Se og Hør, Her og Nå og en mengde andre ukeblader, riksavisene VG og Dagbladet og TV-kanalene TV 2 og TVNorge. Slikt stoff kan omfatte intervjuer og bildereportasjer, men også egne TV-programmer der kjendiser deltar i leker og talkshow. Fjernsynet skaper også nye kjendiser gjennom reality-serier som Big Brother og amatørkonkurranser som Idol.
Et eksempel på en moderne «webkjendis» er den såkalte Numanuma-gutten Gary Brolsma som ble verdenskjent da han la ut en enkel videofilm av sin egen mimesang på Internett.
Kjendiseri har ofte en selvforsterkende natur ved at medieoppmerksomhet på et visst nivå lett gir enda mer oppmerksomhet, og mange kjendiser blir omtalt utelukkende fordi de allerede er kjendiser, og ikke på grunn av faglige prestasjoner eller samfunnsnyttige bidrag.
Selv om kjendiser er offentlige personer, har det vært store diskusjoner om hva som har offentlig interesse. Det har blitt reist kritikk mot kjendisjournalistikken og vært debatter om beskyttelse av enkeltindividet og respekt for privatlivets fred, både med hensyn til kommersiell utnyttelse og offentlig kontroll. Det har også vært flere rettssaker der kjendiser har følt seg krenket av for nærgående journalister, blant annet fra Se og Hør.
Hvordan bli kjendis
Den britiske PR-rådgiveren og spinndoktoren Max Clifford hevdet på den digitale TV-kanalen Fame TV i 2006 at kjendisskap ikke har med talent å gjøre. Han satte opp følgende uhøytidelige tipunkts-liste for å bli kjendis:
Jørgen Friis
Etter tiden i Norge vendte Friis hjem til Danmark, og til embetet som lensherre over det mer overkommelige Seilstrup len. Hans sønn Christian Friis (1581–1639) var dansk kansler 1616-1939 og lensherre over Munkeliv klosters len fra 1626.
Susan Olsen
Hun avsluttet utdannelsen sin ved Aarhus Teaters Elevskole i 1993.
MF «Aurland»
Fergestrekninger
«Aurland» har gått i fast rute på følgende fergesamband:
Team Fortress 2
Team Fortress 2, forkortet TF2, er et Free-to-play førstepersonsskytespill utviklet og utgitt av Valve Corporation. Spillet tar for seg to lag som skal slåss mot hverandre. Man velger mellom ni klasser, hver med forskjellige egenskaper. TF2 skiller seg ut fra mange andre spill i samme sjanger ved at spillet ikke prøver å virke realistisk og visuelt virkelighetstro, men isteden bruker enkel logikk og en variert karakterbase. TF2 kom ut i The Orange Box, en samling med flere spill, blant annet Portal og Half-Life 2, men kan nå også lastes ned via nedlastningsverktøyet Steam. Spillet er oppfølgeren til Team Fortress som var en mod for Quake.
Lagene
Spilleren kan velge mellom to lag, som egentlig er to firmaer, «RED» og «BLU». «RED» står får «Reliable Excavation and Demolition» (norsk: Pålitelig Utgravning og Nedriving) og ble grunnlagt av Redmond Mann, en av spillets fiktive skikkelser. «BLU» står for «Builders League United» (norsk: Den Forente Byggeligaen) og ble grunnlagt av Blutarch Mann.
Ta flagget
I Ta flagget (forkortet CTF, engelsk: Capture the Flag) er det om å gjøre å komme seg til det andre lagets base for å plukke med seg dets «etterretning». Denne spillmodusen forekommer ganske ofte i slik type spill. Objektet kalles generelt flagg, men i TF2 skal man ta motstanderens spionasjemateriale, en koffert, innerst på motstanderens halvdel av kartet. Før spillet starter setter spillverten opp hvor mange ganger et lag må hente flagget før et lag blir utropt som vinner.
Kontrollpunkter
I Kontrollpunkter (forkortet CP, engelsk: Control Point) er visst antall kontrollpunkter (baser) spredt utover banen. Et lag må ta over alle kontrollpunktene til motstanderen eller ha flest innen tiden er omme. I TF2 er det satt opp slik at man må ta de kontrollpunktene nærmest sin egen base først for så å jobbe seg mot motstanderne. Dette sørger for å samle alle spillerne for konsentrerte kamper.
Nyttelast
I Nyttelast (forkortet PL, engelsk: Payload) er målet å dytte en nyttelastvogn over til basen til det andre laget for å ødelegge dets base. Når nyttelastvognen (som er fylt med eksplosiver) kommer fram til motstanderen, detoneres nyttelasten. Det er «BLU» (blått lag) som dytter vognen ved å stå nær den, og jo flere som står der, jo fortere går den. Om personer fra det blå laget ikke står ved vognen over en viss tidsperiode, sklir den bakover til det blå lagets startpunkt hvis ikke blått lag kommer og stopper den. Om nyttelastvognen ikke kommer fram til endepunktet innen tidsbegrensningen, vinner «RED» (rødt lag).
Angrep/Forsvar
I Angrep/Forsvar (forkortet AD, engelsk: Attack/Defense) skal det blå laget ta over det røde lagets kontrollpunkter før tiden er ute. Spillet starter med at det røde laget eier alle punktene, og det blå laget har da mulighet for å beleire det røde laget for å vinne spillet. Greier ikke det blå laget å ta over alle punktene før tiden er ute, taper det. Blått lag får også ekstra tid på seg for hvert punkt det tar over.
Arena
Arena (forkortet A, engelsk: Arena) er en «deathmatch»-lignende spillmodus der målet er å drepe alle personene på det andre laget, eller kapre kontrollområdet i midten av kartet. Det første laget som dreper hele det andre laget vinner. Det er ingen «gjennopliving» i Arena.
Kongen på haugen
Kongen på haugen (forkortet KOTH, engelsk, King of the Hill) innæberer det at begge lagene, «RED» og «BLU», kjemper om den eneste kontrollpunktet på kartet. Målet er å holde dette kontrollpunktet så lenge som mulig (vanligvis tre minutter) for å vinne.
Mannpower
Mannpower er en variant av modusen «Ta flagget». Rundt om på banen ligger det «power-ups», som spilleren kan styrke seg med. Spilleren får også en gripekrok.
PASS Time
PASS Time (forkortet PASS) går ut på at begge lagene skal vente på at en nøytral ball (JACK) dukker opp i sentrum av kartet for å så bli plukket opp av en av lagene som skal løpe med ballen til en av motstanderens mål. Kartene er helt symmetriske, og til vanlig er høyeste poengsum for å vinne fem. Et av lagene må alltid få en høyere poengsum en det andre laget, for ellers taper begge lagene og «sudden death» blir aktivert.
Sudden death
«Sudden death» er noe som oppstår da begge lagene enten ikke gjør noen fremdrift for å vinne før tiden er ute eller at lagene gjør noe like bra, som for eksempel det at to lag får en lik poengsum i PASS Time. I «sudden death» vil alle som blir drept ikke gjennopplives, og førstehjelpssett og førstehjelpsskap fjernes automatisk fra kartet, så den eneste måten å skaffe liv på er å bli helbredet av en Medic, en dispenser (som er bygget av Engineer) og våpen med helbredende effekter. Det finnes både «sudden deaths» med og uten primærvåpen og sekundærvåpen.
Casual
Casual setter spilleren inn i den best tilgjengelige matchen, og i Casual spiller man mer liga-basert, og spilleren kan gå opp i flere nivå. I Casual er det ingen lagbytting eller «autobalanse».
Nyttelast
Ny beta-versjon av Nyttelast.
Klasser
Spilleren kan velge mellom ni forskjellige klasser:
Scout
Scout («Speider») er en rask klasse i angrepsklassene, som kan utføre dobbelhopp. Han har dobbel erobringshastighet. Scout har 110-125 helsepoeng.
Soldier
Soldier («Soldat») er en langsom klasse i angrepsklassene. Med sin bazooka kan Soldier utføre raketthopp ved å hoppe, og så avfyre et skudd under bena for å komme opp eller ut til slagmarken fortere. Soldier har 200-220 helsepoeng.
Demoman
Demoman («Sappør»)er en normalt rask klasse i forsvarsklassene. Med sin «klistrebombekaster» kan Demoman gjøre et megahopp som likner veldig på Soldiers «raketthopp». Det gjøres ved å skyte ut et par klistrebomber, og så hoppe over dem og detonere dem. Demoman har ingen «hit-scan weapons,» Bare prosjektiler. Demoman har 150-210 helsepoeng.
Heavy
Heavy («Tung infanterist») er den tregeste klassen av alle sammen. Heavy tilhører forsvarsklassene. Heavy er den sterkeste av alle klasser i spillet, med sine 300-350 helsepoeng.
Engineer
Engineer («Ingenlør») er en normalt rask klasse i forsvarsklassene. Engineer kan konstruere bygninger av metall fra ammonisjonsbokser og andre ødelagte bygninger, slik som sensorvåpen, ladestasjoner, og teleportasjebygninger. Engineer har 125-150 helsepoeng.
Medic
Medic («Saniteter») er en normalt rask klasse i støtteklassene. Medic har en førstehjelpspistol som han kan helbrede lagkamerater med, mens spilleren lader opp en über-ladning. Under en über-ladning er både spilleren og medspilleren som helbredes immune mot skudd, eksplosjonsskade og nærkamp. Medic har 140-150 helsepoeng.
Sniper
Sniper («skarpskytter») er en normalt rask klasse i støtteklassene. Med sitt skarpskyttergevær kan skarpskytterne ta ut fiender over lange distanser. Han kan drepe de fleste av klassene med ett skudd til hodet fra stock-våpenet sitt. Når han zoomer inn lades geværet opp over 3,3 sekunder og skaden fra et hodeskudd går opp fra 150 til et maksimum av 450. Sniper har 125-150 helsepoeng.
Jonas Bonnier
Jonas Bonnier (født 1963 i Stockholm) er en svensk forfatter og bedriftsleder. Han er styreformann i Dagens Industri og siden 1. januar 2008 administrerende direktør i Bonnier. Han er sønn av Lukas og Gun Bonnier.
Place Bellecour
Place Bellecour regnes som Lyons geografiske sentrum og all avstand til og fra Lyon regnes fra dette sted.
Parallellepiped
Et parallellepiped er en lukket tre-dimensjonal geometrisk figur bestående av seks flate sider, hvor to og to sider er parvis parallelle. Med andre ord er alle sideflatene i et parallellepiped parallellogrammer.
Ronald D. Asmus
Ronald Dietrich Asmus (født 29. juni 1957, død 30. april 2011) var en amerikansk diplomat og politisk analytiker. Som USAs assisterende utenriksminister for europeiske saker (1997–2000), var han aktiv medvirkende til utvidelsen av NATO til å omfatte de tidligere medlemsstatene av Østblokken og fungerte som en ledende innenfor å utforme politikken i forholdet mellom USA og Europa.
Jarmo
Jarmo er et arkeologisk funnsted og neolittisk bosted i Zagrosfjellene i det nordøstlige av dagens Irak. Det ble utgravet av arkeologen Robert Braidwood i et stort forskningsprosjekt like etter andre verdenskrig, og befant seg i fjellsonen som ble så viktig for utviklingen av tidlige teorier om hvorfor jordbruket utviklet sg her i den fruktbare halvmåne. På bakgrunn av utgravingene i Jarmo og i det sørvestre Iran, utviklet braidwood fjellsideteorien for jordbrukets utvikling.
Tidsmessig faller det ganske nøyaktig sammen med Ali Kosh, det vil si 8.800-7.800 f.Kr.
Reccared II
Reccared II (spansk: Recaredo, død 16. april 621) var vestgoternes konge i Hispania for en kort tid i 621. Hans far og forgjenger var Sisebur. Han var bare et barn da han ble plassert på tronen og som med de fleste vestgotiske forsøk på å etablere et kongelig dynasti, opponerte adelsmennene mot Siseburs og dynastiet mislyktes.
Central Division (NBA)
Central Division er en av tre divisjoner i Eastern Conference. De to andre divisjonene er Atlantic Division og  Southeast Division. I hver av disse divisjonene er det 5 lag. I hvilken divisjon man er i avhenger av hvor laget holder til geografisk.
Central Division består for øyeblikket av følgene lag:
Vinnere
Vinnere av Central Division:
Ardenneroffensiven
Ardenneroffensiven var et slag under andre verdenskrig. Det startet i midten av desember 1944 og var den siste tyske offensiven på vestfronten under krigen. Den tyske hæren planla å slå en kile inn i den allierte fronten, for så å svinge nordover og erobre Antwerpen og dermed dele de alliertes armeer i to. Hitler hadde håp om at dette ville tvinge de allierte til å forhandle fram en fredsavtale i aksemaktenes favør.
Tyskerne kalte planen «Wacht Am Rhein» i et forsøk på å lure de allierte til å tro at det var en forsvarsplan. I engelsktalende land er slaget kjent som «Battle of the Bulge», da tyskernes fremrykning førte til at frontlinjen fremsto som en «bul» på kartet. Tyskerne innledet offensiven 16. desember 1944, og først 8. januar 1945 innså de at slaget var tapt og startet tilbaketrekningen.
Offensiven var feilslått for tyskerne, selv om den bandt opp store ressurser på alliert side. De allierte var også trege med å reagere på det tyske angrepet, noe som forsinket den allierte timeplanen i flere måneder. De allierte fikk på den annen side muligheten til å gå i kamp med, og bekjempe, de beste tyske avdelingene utenfor Westwall («Vestvollen»), de tyske forsvarsverkene på grensen mot Frankrike, Belgia og Luxembourg. Dette var med på å lette de senere kampene i Tyskland.
Bakgrunn
Etter at de allierte hadde slått seg ut av brohodet ved Normandie i august 1944 og knust de tyske styrkene, rykket de fram i Frankrike i en voldsom hastighet. De støtte underveis på enorme logistiske problemer, siden den eneste dypvannshavnen var ved Cherbourg, nær de opprinnelige invasjonsstrendene, og avstanden dit bare ble lengre og lengre. Selv om flere havnebyer var blitt tatt siden invasjonen, hadde tyske styrker omhyggelig sabotert disse havneanleggene først. Et ekstra problem var at det franske jernbanenettet nærmest var utradert av alliert bombing før invasjonen i Normandie. Dette var opprinnelig ment å sinke tyske forflytninger, men ga nå allierte tropper like mye problemer.
Massive mengder forsyninger måtte bringes fram med lastebil, og dette var lite effektivt. Det tok for eksempel et forbruk på fem liter drivstoff for å bringe én liter fram til avdelingene som trengte det, på den belgiske grensen. Tidlig i oktober var situasjonen så ille at selv om tyske styrker trakk seg tilbake, var det få muligheter for de allierte å rykke etter.
De allierte generalene kranglet seg i mellom om å få brorparten av forsyningene til sin armé, slik at i hvert fall én enkelt armé var klar til en offensiv. Den allierte øverstkommanderende, general Eisenhower, insisterte på sin side på en strategi med en offensiv på bred front, men med prioritet til styrkene i nord. Disse styrkene hadde som primæroppgave å ta de vitale tyske industriområdene i Ruhr. Mens de allierte omgrupperte og ventet på forsyninger, klarte den tyske generalen Gerd von Rundstedt å organisere de gjenværende tyske styrkene til en liten, men relativt effektiv forsvarsstyrke.
General Montgomerys operasjon Market Garden i september hadde som mål å ta Antwerpen, krysse Rhinen og omgå Siegfriedlinjen. Denne operasjonen mislyktes og etterlot de allierte styrkene knapt i en bedre posisjon enn før. Den belgiske motstandsbevegelsen klarte å forhindre at tyskerne ødela havnene i Antwerpen, men Montgomery valgte å stoppe sin fremmarsj like øst for Antwerpen, for omgruppering og tilførsel av forsyninger, i stedet for å presse på for å ta Walcheren. Dette gjorde at tyskerne kunne forsterke de relativt svake troppene og kystbatteriene der, med tre ganger så store styrker. Siden allierte skip måtte seile inn elven Schelde, som hadde Walcheren på den ene siden, var derfor Antwerpen ubrukelig for de allierte. Først i november, da den kanadiske 1. armé utkjempet slaget ved Schelde, ryddet Westerschelde og erobret Walcheren ble Antwerpen endelig tilgjengelig for allierte skip. Rundt slutten av måneden var forsyningssituasjonen lettere, selv om allierte styrker var spredt over hele Frankrike, Belgia og Luxembourg.
Den tyske situasjonen var svært alvorlig. Tidligere på sommeren hadde Operasjon Bagration – en massiv sovjetisk offensiv på Østfronten – stoppet opp i Polen. Dette kalte tyskerne «ødeleggelsen av Armégruppe Senter». Den sovjetisk overmakten var så stor at det bare var mangel på forsyninger og generell utmattelse som gjorde at fremrykningen stoppet opp. I slutten av august hadde sovjeterne i stedet startet en ny storoffensiv i Romania, og i løpet av oktober var det meste av Balkan og mye av Ungarn gått tapt for tyskerne. På dette tidspunktet var det klart at sovjetiske styrker forberedte en vinteroffensiv, antagelig i desember.
Det eneste lyspunktet for tyske styrker var at forsyningslinjene til Vestfronten var blitt mye kortere. De forsvarte ikke lenger hele Vest-Europa. Med frontlinjen mye nærmere tysk territorium var forsvarslinjen sterkt redusert i lengde og sambands- og forsyningslinjene kortere. Det siste medførte at man ikke lenger var avhengig av radio, men kunne bruke det tyske telefon- og telegrafnettet. Dette igjen gjorde at allierte styrker ikke kunne plukke opp tyske radiomeldinger gjennom Ultra-programmet. I tillegg var været dårlig, med regn og vind som ble avløst av snø og tåke da året gikk mot slutten. Dermed var det vanskelig for de allierte å utnytte sin overlegenhet i luften, samtidig som bakkestyrker og forsyninger ble sinket av gjørme og oversvømmelser.
Med slutten både på operasjon Bagration og den kanadiske offensiven – samtidig som sovjeternes offensiv i Ungarn møtte voldsom motstand (jf. Slaget om Budapest) – stanset de alliertes fremryking på alle fronter nesten fullstendig opp etter hvert som høsten la seg over Europa.